google/wiki40b huggingface dataset:
इंदौर-पटना एक्सप्रेस ट्रेन हादसा

हादसा

हादसा रविवार सुबह 3 बजकर 10 मिनट पर हुआ। ट्रेन इंदौर से पटना की ओर जा रही थी। जैसे ही इंदौर-पटना एक्सप्रेस जब पुखरायाँ स्टेशन से गुजरते हुए कानपुर के लिए निकली ही थी, कि कुछ क्षण बाद दलेल नगर क्रासिंग के पास ट्रेन के चौदह डिब्बे पटरी से उतर गए। राज्य की बसों के द्वारा घायलों को अस्पताल ले जाया गया, वहीं मृतकों को पोस्टमार्टम हाउस पहुंचाया गया। डॉक्टर्स और पैरामेडिकल की टीमें भी घटनास्थल पर राहत कार्य के लिए पहुँचीं।

बचाव कार्य

अनेक लोग डिब्बों में फसे हुए थे। गैस कटर की मदद से डिब्बों को काटकर फंसे हुए लोगों को निकालने की कोशिशें की गयीं। राहत व बचाव कार्यों में एनडीआरएफ और प्रशासन की टीमें लगीं। सेना की टीम भी बचाव कार्य के लिए घटनास्थल पहुँचीं।

मृत्यु

हादसे में मारे गए लोगों में से 7 की मध्यप्रदेश के नागरिकों के तौर पर पहचान हुई।
रमेश कुमार वांकवानी

राजनीतिक कैरियर

पाकिस्तान के आम चुनाव, 2013 में अल्पसंख्यकों के लिए आरक्षित एक सीट पर पाकिस्तान मुस्लिम लीग के एक उम्मीदवार के रूप में वे पाकिस्तान की राष्ट्रीय सभा के लिए चुने गए थे।
रमेश पाकिस्तान हिंदू परिषद के संरक्षक भी हैं।
सितंबर 2014 में, रमेश को कराची से इस्लामाबाद तक की उड़ान से हटा दिया गया था क्योंकि उनके देर से चेक-इन में उड़ान भरने में देरी हुई थी।
नोवा

नोवा या नवतारा किसी सफ़ेद बौने तारे की सतह पर हाइड्रोजन एकत्रित होने के बाद उसमें एक भयंकर परमाणु विस्फोट को कहते हैं जिसमें अनियंत्रित रफ़्तार से नाभिकीय संलयन (न्यूक्लियर फ्यूज़न) होता है। हांलांकि इसका नाम महानोवा से मिलता-जुलता है, इन दोनों में कोई सम्बन्ध नहीं।

प्रक्रिया

अगर किसी सफ़ेद बौने तारे का कोई नज़दीकी साथी तारा हो तो कभी-कभी उस से सफ़ेद बौना हाइड्रोजन और हीलियम खींच कर अपने वायुमंडल में एकत्रित करने लगता है। यह साथी तारा या तो कोई मुख्य अनुक्रम तारा हो सकता है या कोई बूढ़ा होता तारा हो सकता है जो फूलकर लाल दानव तारा बनाने लगा है। जब काफ़ी मात्रा में हाइड्रोजन इकठ्ठी हो जाती है जो धमाकेदार तरीक़े से कुचली जाती है और उसके नाभिकीय संलयन से बहुत प्रकाश और ऊर्जा पैदा होती है। इस से तारे की चमक (निरपेक्ष कान्तिमान) बढ़ जाती है। यह नोवा विस्फोट कितनी तेज़ी से चल रहा है इसका अनुमान इस बात से लगाया जाता है कि तारे की यह बरही हुई चमक किस गति से कम होती है। इस चमक को खगोलीय मैग्निट्यूड में मापा जाता है, जो एक विपरीत माप है: किसी वस्तु का मैग्निट्यूड जितना कम हो वह वस्तु उतनी ही अधिक रोशन होती है। अगर नोवा धीमी गति से चल रहा है तो उस तारे के मैग्निट्यूड में २ अंकों का अंतर पड़ने में ८० दिन से भी अधिक सकते हैं और अगर तेज़ी से चल रहा है तो २५ दिनों के अन्दर भी ऐसा हो सकता है।
महाराष्ट्र विधानसभा चुनाव, २०१४

महाराष्ट्र विधानसभा के २८८ विधानसभा निर्वाचन क्षेत्रों के लिए १५ अक्टूबर २०१४ को चुनाव हुआ। इसके मतों की गणना १९ अक्टूबर २०१४ को हुई जिसमें भाजपा सबसे बड़े दल के रूप में उभरी।
१४३३ ईसा पूर्व

१४३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
युरोपियम(III) क्लोराइड

युरोपियम (III) क्लोराइड एक अकार्बनिक यौगिक है।
काशीपुर का चैती मेला

मेला

शाक्त सम्प्रदाय से सम्बन्धित अधिकांश मंदिरों में नवरात्रि में मेले लगते हैं, वैसे ही माँ बालासुन्दरी के इस मन्दिर में भी नवरात्रि में अष्टमी, नवमी व दशमी के दिन यहाँ श्रद्धालुओं का तो समुह ही उमड़ पड़ता है। नवरात्रि के अवसर पर यहाँ तरह-तरह की दुकानें भी मेले में लगती हैं। यहां देवी महाकाली के मंदिर में बलि भी चढाई जाती थी। अन्त में दशमी की रात्रि को बालासुन्दरी की डोली में बालासुन्दरी की सवारी अपने स्थाई भवन काशीपुर के लिए प्रस्थान करती है। प्राय: चैती मेले में पूरी ऊर्जा काशीपुर से डोला चैती मेला स्थान पर पहुँचने पर ही आती है। डोले में प्रतिमा को रखने से पूर्व अर्धरात्रि में पूजन होता है तथा बकरों का बलिदान भी किया जाता है। डोले को स्थान-स्थान पर श्रद्धालु रोककर पूजन अर्चन करते और भगवती को अपने श्रद्धा सुमन अर्पित करते है। मेले का समापन इसके बाद ही होता है। जनविश्वास के अनुसार इन दिनों जो भी मनौती माँगी जाती है, वह अवश्य पूरी होती है।

मन्दिर

इस स्थान पर भगवान विष्णु द्वारा सुदर्शन चक्र से माता सती के अंगों को काट दिये जाने के बाद माता की दायीं भुजा यहां गिरी थी। तभी यहां माता की कोई मूर्ति नहीं बल्कि एक शिला पर उनकी दायीं भुजा की आकृति गढी हुई है, उसी की पूजा की जाती है। 
बालासुन्दरी के अलावा यहाँ शिव मंदिर, भगवती ललिता मंदिर, बृजपुर वाली देवी के मंदिर, भैरव व काली के मंदिर भी हैं। माँ बालासुन्दरी का एक स्थाई मंदिर पक्काकोट मोहल्ले में अग्निहोत्री ब्राह्मणों के क्षेत्र में स्थित है। इन ब्राह्मण परिवारों को स्थानीय चंदराजाओं से यह भूमि दानस्वरूप प्राप्त हुई थी। बाद में इस भूमि पर बालासुन्दरी देवी का मन्दिर स्थापित किया गया । बालासुन्दरी की प्रतिमा स्वर्णनिर्मित बताई जाती है।

मान्यताएं

लोक मान्यतानुसार जो लोग इस मन्दिर के वर्तमान पण्डे हैं, उनके पूर्वज मुगलों के समय में यहाँ आये थे और उन्होंने ही इस स्थान पर माँ बालासुन्दरी के इस मन्दिर की स्थापना की। तत्कालीन मुगल सम्राट औरंगजेब ने भी इस मंदिर को बनाने में सहायता दी थी। इस मंदिर परिसर में एक पाकड़ का पेड़ स्थित है। इसका तना और पतली टहनी तक सब खोखला है। स्थानीय पंडा पेड़ के संबंध में मान्यता बताते हैं कि एक बार एक महात्मा आए उन्होंने मंदिर के पुजारी पंडा को शक्ति दिखाने को कहा तो पंडा ने कदंब के पेड़ पर पानी का छींटा मारा तो पेड़ फ़ौरन सूख गया। तब उन्होंने फिर उसे हरा करने को कहा तो पंडा ने पेड़ हरा कर दिया, लेकिन पेड़ खोखला रह गया। यह पेड आज भी यहां दिखाई देता है।

चित्र दीर्घा

स्थानीय थारु जाति के लोगों की इस देवी पर बहुत आस्था है और थारुओं के नवविवाहित जोड़े माँ से आशीर्वाद लेने चैती मेले में जरुर अवश्य पहुँचते हैं।
यूनियन कार्बाइड

भोपाल गैस त्रासदी

भोपाल गैस त्रासदी एक औद्योगिक दुर्घटना थी जो भारत के राज्य मध्य प्रदेश के भोपाल शहर में यूनियन कार्बाइड, के एक कीटनाशक संयंत्र में घटी थी। 3 दिसम्बर 1984, की आधी रात को कम्पनी के संयंत्र से अकस्मात हुए विषाक्त मिथाइल आइसोसाइनेट गैस और अन्य रसायनो के रिसाव की चपेट में संयंत्र के आसपास के इलाकों में रहने वाले लगभग 500000 लोग आये थे। पहली आधिकारिक विज्ञप्ति के अनुसार तत्काल मरने वालों की संख्या 2259 थी। मध्य प्रदेश सरकार के अनुसार कुल 3787 व्यक्तियों की मृत्यु गैस के रिसाव के परिणामस्वरूप हुई थी। गैर सरकारी अनुमानो के अनुसार 8,000-10,000 व्यक्तियों की मौत गैस रिसाव के 72 घंटे के भीतर हो गई थी और लगभग 25,000 व्यक्ति अब तक गैस से संबंधित बीमारियों से मर चुके हैं। 40,000 से अधिक स्थायी रूप से विकलांग, अंधे और अन्य गैस व्याधियों से ग्रसित हुए थे, सब मिला कर 521.000 लोग गैस से प्रभावित हुए।

हॉक्स नेस्ट सुरंग आपदा

हॉक्स नेस्ट सुरंग आपदा सन 1927 और 1932 के बीच पश्चिम वर्जीनिया सुरंग परियोजना में घटी थी, जिसे यूनियन कार्बाइड के नेतृत्व में बनाया जा रहा था। सुरंग के निर्माण के दौरान श्रमिकों को सिलिका खनिज मिला और उन्हें उसका खनन करने का आदेश मिला। इस सिलिका का प्रयोग इस्पात के वैद्युतप्रसंस्करण में होना था। खनिकों को खनन के दौरान सुरक्षा उपकरण जैसे कि नकाब (मास्क) या श्वसन यंत्र नहीं प्रदान किए गये। सिलिका की धूल के संपर्क में आने से कई खनिकों को एक कमजोर फेफड़ों की बीमारी सिलिकोसिस हो गयी। निर्माण स्थल के एक ऐतिहासिक स्मारकपट्ट के अनुसार, सिलिकोसिस 109 मौतों के लिए जिम्मेदार थी। एक काँग्रेशनल सुनवाई के अनुसार मरने वालों की संख्या 476 थी।
मैकमहोन रेखा

मैकमहोन रेखा भारत और तिब्बत के बीच सीमा रेखा है। यह अस्तित्व में सन् १९१४ में भारत की तत्कालीन ब्रिटिश सरकार और तिब्बत के बीच शिमला समझौते के तहत आई थी। १९१४ के बाद से अगले कई वर्षो तक इस सीमारेखा का अस्तित्व कई अन्य विवादों के कारण कहीं छुप गया था, किन्तु १९३५ में ओलफ केरो नामक एक अंग्रेज प्रशासनिक अधिकारी ने तत्कालीन अंग्रेज सरकार को इसे आधिकारिक तौर पर लागू करने का अनुरोध किया। १९३७ में सर्वे ऑफ इंडिया के एक मानचित्र में मैकमहोन रेखा को आधिकारिक भारतीय सीमारेखा के रूप में पर दिखाया गया था।
इस सीमारेखा का नाम सर हैनरी मैकमहोन के नाम पर रखा गया था, जिनकी इस समझौते में महत्त्वपूर्ण भूमिका थी और वे भारत की तत्कालीन अंग्रेज सरकार के विदेश सचिव थे। अधिकांश हिमालय से होती हुई सीमारेखा पश्चिम में भूटान से ८९० कि॰मी॰ और पूर्व में ब्रह्मपुत्र तक २६० कि॰मी॰ तक फैली है। जहां भारत के अनुसार यह चीन के साथ उसकी सीमा है, वही, चीन १९१४ के शिमला समझौते को मानने से इनकार करता है। चीन के अनुसार तिब्बत स्वायत्त राज्य नहीं था और उसके पास किसी भी प्रकार के समझौते करने का कोई अधिकार नहीं था। चीन के आधिकारिक मानचित्रों में मैकमहोन रेखा के दक्षिण में ५६ हजार वर्ग मील के क्षेत्र को तिब्बती स्वायत्त क्षेत्र का हिस्सा माना जाता है। इस क्षेत्र को चीन में दक्षिणी तिब्बत के नाम से जाना जाता है। १९६२-६३ के भारत-चीन युद्ध के समय चीनी फौजों ने कुछ समय के लिए इस क्षेत्र पर अधिकार भी जमा लिया था। इस कारण ही वर्तमान समय तक इस सीमारेखा पर विवाद यथावत बना हुआ है, लेकिन भारत-चीन के बीच भौगोलिक सीमा रेखा के रूप में इसे अवश्य माना जाता है।
बड़नगर

जनसांख्यिकी

२००१ की जनगणना के अनुसार बड़नगर की कुल जनसंख्या 30,951 है। जिसमें 52% पुरुष और 48% महिलायें हैं। यहाँ की औसत साक्षरता दर 75% है जो राष्ट्रीय औसत 59.5% से अधिक है।
अंगिका भाषा

भाषा परिवार

अंगिका हिन्द-यूरोपीय भाषा-परिवार परिवार के अन्दर आती है। ये हिन्द आर्य उपशाखा के अन्तर्गत वर्गीकृत है। हिन्द-आर्य भाषाएँ वो भाषाएँ हैं जो संस्कृत से उत्पन्न हुई हैं। उर्दू, कश्मीरी, बंगाली, उड़िया, पंजाबी, रोमानी, मराठी, मैथिली, नेपाली जैसी भाषाएँ भी हिन्द-आर्य भाषाएँ हैं।

'अंगिका' शब्द की व्युत्पत्ति

अंगिका शब्द अंग से बना है। अंगप्रदेश (वर्तमान में भागलपुर के आस पास का क्षेत्र) में बोली जाने वाली भाषा को अंगिका नाम दिया गया।
अंगिका को लोग छेछा के नाम से भी जानते हैं।

अंगिका सिनेमा

अंगिका भाषा में निर्मित पहली फ़िल्म खगड़िया वाली भौजी (फ़िल्म) 2007 को बिहार में प्रदर्शित किया गया। सुनील छैला बिहारी ने नई अंगिका फ़िल्म बनाने के बारे में सोच रहें हैं। वो जब बांका आये थे तो उन्होंने इस विषय पर दैनिक जागरण से बातचीत की थी। उन्हों ने कहा था की लोगो के समक्ष अंगिका के अश्लील चलचित्र और संगीत परोसा जा रहा है जिससे अंगिका की छवि ख़राब हो रही है। उन्होंने अश्लील संगीत बनाने वालों पर निशाना साधा था। एक नई फ़िल्म अंग पुत्र अप्रैल 2010 को प्रदर्शित हुई थी, जसमे अंगिका के लोक गीत में माहिर सुनील छैला बिहारी जी ने मुख्य भूमिका निभाया था।
बांग्लादेश आब्जर्वर

यह् एक प्रमुख दैनिक समाचार पत्र है।

प्रकाशन स्थल

यह समाचार पत्र बांग्लादेश में प्रकाशित होता हैं।
कोट रानी

कोट रानी (- १३३९) कश्मीर की अन्तिम हिन्दू रानी थी। वह उद्वनदेव की रानी थी। उनके पति की मृत्यु के पश्चात शाहमीर ने उससे विवाह करने का प्रयत्न किया। पर कोट रानी ने आत्म हत्या कर ली।
संज्ञानात्मक नक्शे

संज्ञानात्मक नक्शा सृजन

संज्ञानात्मक नक्शा अनेक स्रोतों, दोनो दृश्य प्रणाली और अदृश्या प्रणाली से उत्पन्न होता है। संज्ञानात्मक मानचित्र का अधिकांश स्वयं उत्पन्न होने वाली आंदोलन संकेतों के माध्यम से बनाई गई है। दृष्टि, प्रोप्रियोसेप्शन, महक, और सुनवाई की तरह होश से प्राप्त जानकारी अपने पर्यावरण के भीतर एक व्यक्ति के स्थान परिणाम निकालने के लिए इस्तेमाल किया जाता है। यह विशेष रूप से पहले के एक संदर्भ बिंदु की तुलना में, पथ एकीकरण, एक पर्यावरण के भीतर एक की स्थिति और दिशा का प्रतिनिधित्व करता है तथा एक वेक्टर के निर्माण के लिए अनुमति देता है। इस परिणामस्वरूप वेक्टर यह पर्यावरण और संज्ञानात्मक नक्शे के संदर्भ में अधिक जानकारी प्रदान करने के लिए व्याख्या की है, जहां हिप्पोकैम्पस कोशिकाओं के साथ पारित हो सकता है। दिशात्मक संकेतों और स्थितीय स्थल भी संज्ञानात्मक नक्शा बनाने के लिए इस्तेमाल किए जाते हैं। दिशात्मक संकेतों के भीतर, छायांकन या चुंबकीय क्षेत्र की तरह एक कम्पास पर चिह्नों, साथ ही ढ़ाल, जैसे दोनों स्पष्ट संकेत, संज्ञानात्मक नक्शा बनाने के लिए सामग्री के रूप में इस्तेमाल होता है।

इतिहास

एक संज्ञानात्मक नक्शे का विचार सबसे पहले एडवर्ड सी टॉल्मन द्वारा विकसित किया गया था। इस विचार की शुरुवत टोल्म्न एक संज्ञानात्मक मनोव्य्ग्यनिक ने उस समय की जब वे चूहों और मजों का एक्षपायरिमेंट कर रहे थे।  टॉल्मन के प्रयोग में, एक चूहे के एक क्रॉस आकार के भूलभुलैया में रखा गया है और अपनी जानकारी हासिल करने के लिए छोड़ दिया गया। इस प्रारंभिक अन्वेषण के बाद, चूहे को एक हाथ की दूरी में रखा गया था और खाद्य तत्काल सही करने के लिए अगले बांह के दाहिने पर रखा गया था। चूहा इस लेआउट मे भोजन करने के लिए प्राप्त करने के क्रम में चौराहे पर दाहिने मुड़ना सिख चुका था। हालांकि दूसरी भूलभुलैया पर रखने के बावजूद भी चूहे प्रारंभिक संज्ञानात्मक नक्शे की मदद से भोजन प्राप्त करने के लिए सही दिशा में चला गया। स्थान बदलने से चूहे को कोई फर्क नहीं पड़ा और भोजन करने के लिए सही रास्ता निर्धारित करने में सक्षम हो गया|

आलोचना

बेनेट द्वारा एक समीक्षा में यह तर्क दिया गया की (यानी संज्ञानात्मक नक्शा टॉल्मन की परिभाषा के अनुसार) गैर मानव जानवरों में संज्ञानात्मक नक्शे के लिए कोई स्पष्ट प्रमाण नहीं है। यह तर्क अध्ययनों के विषलयशन पर आधारित है जो एक सरल स्पष्टीकरण प्रयोगात्मक परिणामों के द्वारा पाया गया है। बेनेट गैर मानव जानवरों में संज्ञानात्मक नक्शे के परीक्षण की संभावना से इनकार नहीं कर सकने के तरीका को तीन सरल विकल्प के द्वारा दर्शाया गया है "ये विकल्प है (1) जाहिरा तौर पर उपन्यास शॉर्ट-कट मे सचमुच उपन्यास नहीं है| (2) रास्ता एकीकरण के लिए इस्तेमाल किया जा रहा है; और (3) परिचित स्थल एक नए कोण से पहचाना जा रहा जो उनके प्रति आंदोलन कर रहे हैं|"

संबंधित अवधि

एक संज्ञानात्मक नक्शा, वास्तविक अभिव्यक्ति का प्रतिनिधित्वा करता है जो मन के भीतर रखाकर बाहरी दुनिया का एक मानसिक नक्शा उत्पन करता है। संज्ञानात्मक मानचित्रण निहित, मानसिक मानचित्रण का ही प्रक्रिया का स्पष्ट हिस्सा है। ज्यादातर मामलों में, एक संज्ञानात्मक नक्शा स्वतंत्र रूप से एक मानसिक नक्शा के मौजूद मे बस संज्ञानात्मक नक्शे को कवर करने के लिए एक लेख सैद्धांतिक विचारों तक ही सीमित रहता है।
अब्द अल-रहमान अल-सूफ़ी

अब्द अल-रहमान अल-सूफ़ी (फ़ारसी: عبدالرحمان صوفی, जन्म: ७ दिसम्बर ९०३, देहांत: २५ मई ९८६) एक ईरानी खगोलशास्त्री थे जिसे अब्दुल रहमान सूफ़ी, अब्द अल-रहमान अबु अल-हुसैन और अज़ोफ़ी के नामों से भी जाना जाता है। चन्द्रमा पर स्थित "अज़ोफ़ी" नाम के प्रहार क्रेटर और "१२६२१ अलसूफ़ी" नाम के हीन ग्रह का नामकरण इन्ही के सम्मान में किया गया है। इन्होने सन् ९६४ ईसवी में खगोलशास्त्र की एक प्रख्यात किताब "स्थित तारों की पुस्तक" प्रकाशित की थी, जिसमें बहुत से नक्षत्रों की तस्वीरें और विवरण शामिल था।

जीवनी

अल-सूफ़ी के नाम से ज़ाहिर होता है के वे एक सूफ़ी मुसलमान थे। उनका सम्बन्ध इस्फ़हान, ईरान में स्थित अमीर अदूद अद-दौला के दरबार से था, जहाँ वे पुराने यूनानी खगोलशात्र ग्रंथों को अरबी भाषा में अनुवाद करने में जुटे रहते थे। उनका ख़ास ध्यान टॉलमी की "आल्मागेस्ट" किताब पर था।
सिएर्रा मोरेना

विवरण

सिएर्रा मोरेना शृंखला प्लेट विवर्तनिकी का नतीजा है। आज से करोड़ों साल पहले अफ़्रीकी प्लेट जा के यूरेशियाई प्लेट से टकराई और इन दोनों के आपस में दबने से धीरे-धीरे यहाँ पहाड़ उठ खड़े हुए। स्पेन की मशहूर लाल-रंगी रिओ तिन्तो (नदी) इसी पर्वत शृंखला से शुरू होती है। इस शृंखला के मुख्य पहाड़ बान्युएलास (Bañuelas, १,३२४ मीटर ऊँचा), कोर्राल दे बोर्रोस (Corral de Borros, १,३१२ मी॰) और एस्त्रेला (Estrella, १,२९८ मी॰) हैं।

दर्रे

पुराने ज़माने में, पठार से दक्षिण में स्थित अंदलूसिया क्षेत्र में पहुँचने के लिए सिएर्रा मोरेना में मौजूद कुछ दर्रों का रास्ता लिया जाता था। इन दर्रों में सब से मशहूर देस्पेन्यापेरोस है, जो देस्पेन्यापेरोस नदी के प्रवाह से पहाड़ों में कट गया है। इसमें कुछ ५०० मीटर लम्बी सीधी दीवार जैसी पहाड़ी चट्टानें देखी जा सकती हैं।
दहिया गाँव, भगवानपुर (बेगूसराय)

भूगोल

भौगोलिक दृष्टि से देखा जाय तो ये बहुत अच्छा है पास में बलान नदी की संगम धारा गांव की खूबसूरती में चार चांद लगा देती है और वहीं पश्चिम की और लहलहाते खेत जहाँ पर दहिया की आधी आबादी खेती करके अपना जीवन यापन करते हैं।
लगभग 7000 बीघा में फैला हुआ खेत जहां एक बार आदमी चल जाये तो आने का मन नहीं करेगा।
बगल में उत्तर में भगवानपुर प्रखंड ही जिससे यहां की जनता को और भी आसानी होती है किसी भी कागजी काम में दक्षिण में रसलपुर गांव स्तिथ है जिसे दहिया का भाई कहा जाता है।

जनसांख्यिकी

जनसंख्या के मामले से यह गांव छोटा है जबकि क्षेत्रफल की दृष्टि से बड़ा गांव है लगभग 100-150 परिवार यहां बसे हैं लगभग 1500-1700 आदमी यहाँ निवास करते हैं। जिसमे 800 आदमी जबकि 750 औरत हैं बाकी बच्चे।

यातायात

यातायात के मामले में दहिया सबसे अच्छा गांव है दहिया से होकर बेगूसराय-दलसिंग्सराय पथ गुजरता है जो शहर से डायरेक्ट जोड़ता है। पूरे गांव में ऐसा कोई जगह नहीं है जहां आपको कच्ची सड़क दिखे। यहां से बेगूसराय, दलसिंग्सराय, समस्तीपुर, पटना, वैशाली के लिए बस मिलता है।

आदर्श स्थल

यहां का बलान नदी स्तिथ राजा घाट पर बना शिव मंदिर,राज चौक पर स्तिथ हनुमान मंदिर, प्रखंड दुर्गा मंदिर देखने लायक जगह है।
हर साल दुर्गा पूजा में प्रखंड दुर्गा मंदिर के परिसर में और श्री कृष्ण जन्माष्टमी में यहां मेला लगता है और हज़ारों श्रद्धालुओं का भीड़ लगता है।
छठ पूजा में बलान नदी के पास राजा घाट में श्रद्धालुओं की जो भीड़ लगती है वो अति शोभनीय रहता है ।

शिक्षा

शिक्षा के मामले में यह गांव काफी आगे है एक समय था जब इसको बेगूसराय का सबसे शिक्षित गांव के नाम से जाना जाता था लोग कहते हैं कि पहले इस गांव के बारे में कहा जाता था कि दहिया का बकरी भी पढ़ा लिखा होता है। यही वजह है कि इस गांव ने देश को एक से एक अफसर और प्रोफेसर तथा शिक्षक दिए।
स्व. श्री बच्चन बाबू (DSP) इस एरिया के प्रख्यात आदमी थे वही शिक्षा के क्षेत्र में स्व. श्री कृष्णनंदन बाबू अपना बहुत योगदान दिए वर्तमान समय मे उनके पुत्र Dr.राकेश शिक्षा के क्षेत्र में अपना योगदान दे रहे हैं। वहीं ऑडिट डिपार्टमेंट में श्री नलिन चन्द्र राय, श्री चन्द्रभूषण राय का योगदान सराहनीय है।
इस गांव में 1 प्राथमिक विद्यालय, 1 मध्य विद्यालय, 1 उच्च विद्यालय, 1 महाविद्यालय है जबकि 3-4 प्राइवेट संस्थान भी हैं। रघुनाथ उच्च विद्यालय में यहां आसपास के लगभग 10 गांव के विद्यार्थी पढ़ने आते हैं संजीव कुमार वहां के प्रधानाचार्य हैं जो दहिया के ही मूल निवासी हैं।
कूल मिला के शिक्षा के दृष्टि से देखा जाय तो दहिया एक बेहतरीन गांव है वर्तमान समय मे यहाँ के ज्यादातर युवा सेना में हैं और किस्मत आजमा रहें हैं। यहाँ लगभग हर घर से कोई न कोई सरकारी नौकरी जरूर कर रहा है।
बिहार के बेगूसराय जिले स्तिथ भगवनपुर प्रखंड के दहिया गांव इस जिला का सबसे शिक्षित गांव है।
मिराफ़्लोर्स चारटरहाउस

स्थान

यह फ़्लुएन्टस ब्लान्कास शहरी पार्क (Fuentes Blancas urban park) में बर्गोस के शहर के पूर्वी भाग में स्थित है।

इतिहास

यह इमारतें कास्तिले के हेनरी तृतीय के हुक्म पर एक महल के रूप में 1401 में बनाए गए थे। उसके बेटे कास्तिले के जॉन द्वितीय ने इसे कथूजीयन लोगों को दे दिया ताकि इस जगह को शाही क़ब्रिस्तान में बनाया जा सके। 1441 में यहाँ एक ऍबे बनाया गया।  1452 में महल आग से क्षतिग्रस्त हो गया था और पुनर्निर्माण आर्किटेक्ट जुआन डे कोलोनिआ और साइमन डी कोलोनिआ के निर्देशन में 1454 में शुरू किया ग्या था। बहाली का अमल कास्तिले की इसाबेला प्रथम के शासनकाल के दौरान 1484 में समाप्त हो गया था।
वसई किला

बसेन दुर्ग (पुर्तगाली : Fortaleza de São Sebastião de Baçaim, मराठी: वसई चा किल्ला), जिसे फोर्ट बसेन या वसई किला भी कहते हैं, महाराष्ट्र के पालघर जिले के वसई गांव में स्थित एक विशाल दुर्ग है। वसाई किला एक राष्ट्रीय महत्व का स्मारक है और भारतीय पुरातत्व सर्वेक्षण द्वारा संरक्षित है।
बसेन नाम पुर्तगाली शब्द "बासाइ" (Baçaim) का अंग्रेजी संस्करण है, जिसका कनेक्शन उत्तर कोंकण क्षेत्र के वासा कोंकणी आदिवासी लोगों से माना जाता है, जो मुंबई से दक्षिण गुजरात तक फैले हुए हैं। दुर्ग का पूरा पुर्तगाली नाम "फोर्टलेज़ा डे साओ सेबास्टियोन डी बासाइ" (वसई के सेंट सेबेस्टियन का किला) है।
१५वीं शताब्दी में उत्तर कोंकण तट की खोज करने वाले पुर्तगालियों ने खंबत की सल्तनत को किले का निर्माण (पुनर्निर्माण या विस्तार) करते देखा, और इसे जीतने के लिए इस पर आक्रमण किया। बाद में, अधिक व्यवस्थित प्रयासों के बाद, खंबत की सल्तनत ने सेंट मैथ्यू की संधि पर हस्ताक्षर किए, और यह दुर्ग पुर्तगाल को सौंप दिया।
१७३९ में यह दुर्ग मराठों के अधिकार में आया। १७७४ में अंग्रेज़ों ने इस दुर्ग पर कब्ज़ा कर लिया, और फिर १७८३ में सालबाई की संधि के तहत मराठों को वापस किया। १८१८ में अंग्रेज़ों ने पुनः पूरे क्षेत्र पर अधिकार स्थापित कर दिया था। इस दुर्ग ने प्रथम आंग्ल-मराठा युद्ध में भी प्रमुख भूमिका निभाई।
एक्लोग्यूस

एक्लोग्यूस  इटली के प्रसिद्ध कवि दांते एलीगियरी की महान रचना है। उन्होंने इसे १३१९-१३२० के बीच रचा था। ये दो कविताएं क्रमशः ६७ और ९७ अनुच्छेदों की हैं।
नौगाजा पीर

इतिहास

बाबा नौगाजा पीर मूलतः इराक से थे और हरियाणा के कल्याण गांव में शाहाबाद मार्कंडा, कुरुक्षेत्र के पास शिथित है।नौगाजा पीर का मंदिर (30.0936126 एन 77.809875 ई) पंजाब-हरियाणा सीमा के निकट भारत में राष्ट्रीय राजमार्ग -1 पर स्थित है मंदिर की एक उल्लेखनीय विशेषता यह है कि एक मुस्लिम संत की कब्र और एक हिंदू शिव मंदिर है।लोग दोनों जगहों पर जाते हैं और अपनी इच्छाओं के लिए पुजते हैं।
बाबा नौगाजा पीर हरियाणा के शाहबाद जिले में रहते थे।उनकी कब्र के पास नाउदारा (नौ लेन पुल) नामक एक ऐतिहासिक पुल है जो हरियाणा सरकार द्वारा घोषित पर्यटन स्थल है।
कहा जाता है कि भगवान शेषनागा को एक बार नौगाजा पीर की जगह पर देखा गया था। 1881 के दौरान, बाबा तारा सिंह मंदिर के प्रमुख थे जो 1911 में समाधि में उतरे थे।1954 में माता शारदा देवी जी ने इस मंदिर का नेतृत्व किया जो सन् 2008 में समाधि में आया थे।1984 से बाबा विनय शुक्ला रखरखाव के प्रभारी थे।

पूजा

सुरक्षित यात्रा के लिए मंदिर का आदर किया जाता है। चड्दर (कपड़ों) और धूप की छड़ के अलावा, भक्त दीवार की घड़ियों को भेंट करते हैं, जिन्हें नौगाजा पीर की कब्र पर शुभकामनाएं के रूप में माना जाता है।
कई राजनेता और यात्री इस पवित्र स्थान पर प्रार्थना करते हैं।उत्तर और दक्षिण भारत के टैक्सी चालकों के लिए यह भी एक आवश्यक स्थान है।

हिंदू इतिहास

इस जगह को 9 लेन का रास्ता (नौ देवता) नामित किया गया था (नौ देवों के नाम पर रखा गया था) और एक शिव मंदिर के सामने स्थित था, जहां बाद में मुस्लिम संत आए और रुके। नौदरी एक पुल के रूप में प्रयोग किया जाता है
यह मंदिर उस क्षेत्र के लोक धर्म का प्रतिनिधित्व करता है जो संगठित धर्मों के बीच एक प्रवचन है।
भारतीय दण्ड संहिता धारा १२

भारतीय दण्ड संहिता की धारा १२ जनता के बारे में है। इसके तहत शब्द जनता से मतलब किसी भी जन समुदाय या किसी भी वर्ग की जनता से है।
आषाढ शुक्ल तृतीया

आषाढ शुक्ल तृतीया भारतीय पंचांग  के अनुसार चतुर्थ माह की तृतीय तिथि है, वर्षान्त में अभी २६७ तिथियाँ अवशिष्ट हैं।
क्रेयौन शिनचैन

शिनचैन की फैमिली

ओरिजनल नोहारा फैमिली में पांच साल के इस चुलबुले बच्चे के अलावा और कौन-कौन हैं, आइए इस पर भी एक नजर डालते हैं:
मिडसी नोहरा (मां)- शिनचैन की मां हाउस वाइफ हैं। जब कभी शिनचैन अपनी मां की हूबहू नकल उतारता है या उनके बारे में फनी कमेंट करता है तो वह बहुत गुस्सा होती हैं और सजा के तौर पर अपनी मुट्ठी कस कर उसके माथे पर मारती हैं। कभी-कभी शिनचैन का गुस्सा वे अपने पति पर भी उतार देती हैं।
हिरोशी नोहरा (पिता)- शिनचैन के पिता 35 वर्षीय बिजनेस मैन दिखाए जाते हैं। कहीं-कहीं उन्हें नौकरी करते हुए भी दिखाया जाता है। अलग-अलग देशों में उनके नाम बदल कर भी बोले जाते हैं। उनकी कमाई से ही घर का सारा खर्च चलता है। वे एक ऐसे जापानी हैं, जो रात में नींद से उठ कर चलना शुरू कर देते हैं। अपने बेटे की तरह वे भी सुंदर महिलाओं की ओर तुरंत आकर्षित हो जाते हैं और अक्सर अपनी पत्नी से मार भी खाते हैं।
हिमावरी नोहरा (बहन)- शिनचैन की छोटी बहन 27 सितंबर, 1996 को पैदा हुई। इसके नाम का अर्थ होता है ‘सूरजमुखी’। हालांकि भारत में हिमावरी अभी छोटी बच्ची ही दिखाई जाती है।
इसके अलावा शिनचैन के कई दोस्त हैं, जिन्हें वह तंग करता रहता है। वह अपनी मैडम को बेहद पसंद करता है और भारत में आने वाले सीरियल में उसे किंडरगार्डन में पढ़ने वाला बच्चा दिखाया जाता है।

भारतीय संस्करण

भारत मैं शिनचैन की कोई मान्गा प्रकाशित नहीं हुई है। लेकिन इसका एनिमे काफी प्रसिद्ध हुआ है। १९ जून २००६ में पहली बार यह हंगामा टीवी पर प्रसारित हुआ था। यह हिंदी, तमिल व तेलुगु भाषाओं में उपलब्ध है। इसके ग्यारह चलचित्र भी टीवी पर प्रसारित हुए हैं।

संस्करण

भारत की ही तरह इंडोनेशिया में भी शिनचैन बहुत लोकप्रिय कार्टून कैरेक्टर है। एक इंडोनेशियन एक्टर (जो बीस साल का है, पर जेनेटिक डिफेक्ट की वजह से बारह साल का ही लगता है) ने शिनचैन को आवाज दी। उसने शिनचैन के बहुत सारे रिकॉर्ड रिलीज किए। यह भी कहा जाता है कि वह शिनचैन की तरह दिखता भी है। जब यह सीरियल बना तो इसे स्पेन में भी काफी पसंद किया गया और कार्टून नेटवर्क के साथ-साथ एंटीना-3 जैसे चैनल पर भी प्रसारित किया गया। यह इतना लोकप्रिय हो गया कि इसे वहां की पांच स्थानीय भाषाओं में अनुवाद करके दिखाया गया। मलेशिया में शिनचैन का कार्टून कैरेक्टर जितना पसंद किया गया, उतना ही उसकी कॉमिक्स बुक भी पसंद की गई। वहां कॉमिक्स का टाइटिल होता था ‘डिक केरडैस’, जिसका मतलब होता है ब्रिलिएंट किड। फिलीपीन्स में भी यह कार्टून प्रसारित किया गया और बहुत पसंद किया गया। इसे वहां की फिलिपिनो लैंग्वेज में डब किया गया और शिनचैन को आवाज देने का काम किया ‘एन्ड्रयू ई’ ने। लैटिन अमेरिका में सन् 2003 को शिनचैन फॉक्स किड्स/जेटिक्स पर प्रसारित किया गया। लेकिन, 2005 में यह दूसरे चैनल एनीमैक्स पर प्रसारित किया जाने लगा। यह कैरेक्टर वहां कितना लोकप्रिय हुआ है, इस बात का अंदाजा इसी बात से लगाया जा सकता है कि इसे एक दिन में एक ही चैनल पर 3-4 बार दिखाया जाता है। भारत में शिनचैन मुख्य तौर पर ‘हंगामा’ टीवी पर दिखाया जाता है। बहुत जल्द भारत में भी शिनचैन काफी पॉपुलर हो गया है। भारत में यह हिन्दी में डब किया जाता है और उसमें बीच-बीच में जापानी गानों की जगह बॉलीवुड के गाने बजाए जाते हैं।